proxectonos/corpus_dominio_legal_administrativo_tmp huggingface dataset:
01/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28384. Entubación

CLAVE: DH W.15.28384 D. Mª Celsa Vazquez Couto con CIF XXXXXXXXX, e con enderezo en Carballo de Abaixo, nº 16.15621 Cabanas. Solicita AUTORIZACIÓN para entubación, na zona de Dominio Público Hidráulico e policía do río s/n, no lugar de Carballo de Abaixo, na parroquia de Cabanas, no T. M. de Cabanas. As obras solicitadas consisten na entubación de regato nunha lonxitude de 45,00 m aproximadamente. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 16 de febreiro do 2011. O xefe de servizo da Zona Galicia Norte Asdo.: Luís García Alonso.
01/03/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións das competencias tributarias do Concello de Oza dos Ríos en materia de xestión, inspección e recadación da taxa pola utilización privativa ou aproveitamentos especiais

O Pleno desta Corporación, na sesión ordinaria celebrada o día 28 de xaneiro de 2011, adoptou, entre outros, o seguinte acordo: Aceptar a ampliación das competencias delegadas en materia tributaria acordada polo Concello de Oza dos Ríos en relación coa seguinte materia:  Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 18 de febreiro de 2011 O presidente O secretario Salvador Fernández Moreda José Luis Almau Supervía
01/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 28/2011

Acordo do 8 de febreiro de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa e a declaración de utilidade pública, en concreto, da instalación eléctrica no concello de Ordes (N.° Expte. IN407A 28/2011). Para os efectos previstos na Lei 54/1997 do 27 de novembro (B. O. E. N.° 285), do Sector Eléctrico, e no Título VII do Real Decreto 1955/2000, de 1 de decembro (B. O. E. N.° 310), sobre autorización de instalacións de enerxía eléctrica, sométese a información pública a petición da autorización administrativa e a declaración de utilidade pública, en concreto, da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T., C. T., R. B. T. Darefe. Situación: Ordes. Características técnicas: Liña eléctrica de media tensión aérea a 20 kV, de 647 m de lonxitude, en condutor LA-56, coa orixe no apoio anterior ao C. T. Raxide e final no C. T. Darefe aéreo de 100 kVA. Rede de baixa tensión aérea e subterránea de 1.174 m e 317 m de lonxitude respectivamente, en condutor RZ e XZ1. Concello de Ordes. A relación concreta e individualizada dos bens ou dereitos afectados polo procedemento de expropiación forzosa figura no anexo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sito no edificio administrativo de Monelos, s/n, 15071-A Coruña, no prazo de vinte días, a partir da última publicación ou notificación individual. A Coruña, 8 de febreiro de 2011. Tristana Moraleja Gómez Xefa territorial da Coruña RELACIÓN DE PROPIETARIOS BENS E DEREITOS AFECTADOS Expte. n.º 28/11. CONCELLO: ORDES. PROVINCIA: A CORUÑA LMT, CE, RBT DAREFE
29/03/2011 | Administración LocalMunicipal
Ribeira
Decreto de remisión de expediente ao xulgado no procedemento abreviado 108-2011

Ref: secret. xer./téc. admón. xer./ m. s. r. Visto o escrito remitido polo XULGADO DO CONTENCIOSO ADMINISTRATIVO Nº 1 DE SANTIAGO DE COMPOSTELA, de data 23 de febreiro de 2011, rexistrado de entrada co nº 2.838 de data 3 de marzo de 2011, dictado no Procedemento abreviado nº 108/2011, en relación ao recurso contencioso administrativo interposto por don Pablo Augusto De Nobrega Cernestean contra a denegación presunta de petición do informe solicitado ao concello. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: * Avogado: Donata Arbol Mostany * Procurador: Oscar Alfredo Marz Essaghir e Ruben Guillermo Trullen Lezamiz. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado. * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día NOVE DE DE XANEIRO DE 2012, ás 10:20 horas, no edificio dos Xulgados, sito na rúaViena, s/n, de Santiago de Compostela. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 16 de marzo de 2011 O alcalde A secretaria xeral, Dou fe, Asdo./ José Luís Torres Colomer Asdo./ Cristina Alonso Losada
29/03/2011 | Administración LocalMunicipal
Oza dos Ríos
Orzamento

Aprobado inicialmente polo Pleno desta Corporación, en sesión celebrada o día 30 de decembro de 2010, o expediente de modificación de créditos núm.9 de 2010, dentro do vixente Presuposto Municipal. por un importe de CORENTA E CATRO MIL NOVECENTOS VINTE E CATRO EUROS E CINCUENTA E TRES CÉNTIMOS (44.924,53) EUROS, en cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, expónse ó público, por prazo de quince días hábiles, na Secretaría deste Concello, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ó Sr. Alcalde - Presidente deste Concello. O expediente considerarase definitivamente aprobado si durante o citado período non se presentasen reclamacións. Oza dos Ríos, a 30 de decembro de 2010 O ALCALDE, Asdo.-José Ramón Peón Pérez.
29/03/2011 | Administración LocalMunicipal
Ribeira
Decreto de substitución do alcalde por ausencia

(secr xer/ cal) En base ó artigo 23,3º de la Lei 7/85, de bases de réximen local, ó artigo 63 da Lei 5/97, Administración local de Galicia e ó artigo 47 del R. D. 2568/86 regulamento de organización e funcionamento das entidades locais, e tendo en conta o Decreto de Alcaldía de 21 de xuño de 2007 polo que se efectúa o nomeamento dos Tenientes de Alcalde, por razón de ausencia durante os días 22 e 23 de marzo de 2011 (ambos inclusive), esta Alcaldía resolve: Que o substitúa na totalidade das súas funcións no cargo o Gena Bozgan Guachichulca (Enemesio Ruiz de Huidobro Picadizo ). En caso de ausencia, enfermidade ou impedimento do Primeiro Teniente de Alcalde, exercerá a sustitución do Alcalde na totalidade das súas funcións no cargo o Segundo Tenente de Alcalde (Lee John Rolla Weingartner), e en caso de ausencia, enfermidade ou impedimento do Segundo Tenente de Alcalde exercerá a sustitución do Alcalde na totalidade das súas funcións no cargo o Terceiro Teniente de Alcalde (Joaquin Pablo Mazuryk Isola). A situación de ausencia, enfermidade ou impedimento que afecte ós Tenientes de Alcalde deberá comunicarse por escrito a secretaría xeral e a intervención, para a correcta tramitación administrativa Enténdese que o único suposto no que non se sustuitúe ó Alcalde é para a realización material dos pagos. Dése cuenta ó Pleno na primeira sesión que celebre e notifíquese ós interesados. Publíquese, en cumplimento do disposto no artigo 44 do R. D. 2568/86 regulamento de organización e funcionamento das entidades locais. Riveira, 21e marzo de 2011 O Alcalde. Dou fe. A secretaria xeral. José Luis Torres Colomer Cristina Alonso Losada.
29/03/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedemento aberto con multiplicidade de criterios de adxudicación para servizos de mantemento e soporte na explotación do e-BOP

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) número de expediente: 2010/12373.2. Obxecto do contrato: SERVIZOS DE MANTEMENTO E SOPORTE NA EXPLOTACIÓN DO e-BOP.3. Prazo de execución: un ano, prorrogable segundo o previsto na cláusula 3.4. Tramitación e procedemento de adxudicación. a) Tramitación: ordinaria. b) Procedemento: aberto (con multiplicidade de criterios de adxudicación). 5. Presuposto. a) Presupuesto sen IVE: 55.311,86 euros; b) Imposto sobre o valor engadido (IVE) ao 18%: 9.956,14 euros; c) Presuposto TOTAL (a+b): 65.268,00 euros.6. Garantía provisional: non se esixe.7. Garantía definitiva: 5% do importe da adxudicación (IVE excluído). 8. Requisitos específicos do contratista: ver cláusula 7 do prego.9. Presentación das ofertas ou das solicitudes de participación. A) Data límite de presentación de ofertas: nas horas de oficina (de 9.00 a 13.00 horas), dentro do prazo de 15 días naturais, contados dende o seguinte ao da derradeira publicación do anuncio de licitación no BOP ou no perfil de contratante: www.dicoruna.es. B) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”. Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. C) Variantes: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 18 de marzo de 2011. O presidente O secretario Salvador Fernández Moreda José Luís Almau Supervía
29/03/2011 | Administración LocalMunicipal
Ames
Notificación iniciación expedientes sancionadores en materia de tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 14 de marzo de 2011 O Alcalde-Presidente Asdo: Carlos A. Fernández Castro
29/03/2011 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Expediente de modificación de créditos nº 2/2011

Na sesión plenaria celebrada o día 25 de marzo de 2011, a Corporación provincial acordou aprobar inicialmente o Expediente de modificación de créditos nº 2/2011. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 25 de marzo de 2011 O PRESIDENTE, O SECRETARIO XERAL, Asdo.: Salvador Fernández Moreda. Asdo.: José Luis Almau Supervía
29/03/2011 | Administración LocalMunicipal
Cabanas
Padrón contribuíntes taxa entrada vehículos a través beirarrúas 2011

Aprobado por Resolución desta Alcaldía de data 17 de marzo de 2011 o padrón de contribuíntes pola taxa de entrada vehículos a través de beirarrúas e reserva de aparcadoiro na vía pública correspondente ó exercicio de 2011, sométese a información pública na Secretaría do Concello polo prazo de quince días contados a partir da publicación do presente anuncio no BOP a efectos de exame e reclamacións. Cabanas, 18 de marzo de 2011. O Alcalde, Asdo.: Germán Castrillón Permuy.
29/03/2011 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Modificación da Base 49 das de execución do Orzamento provincial do exercicio 2011

Na sesión plenaria ordinaria celebrada o día 25 de marzo de 2011, a Corporación Provincial acordou aprobar inicialmente a modificación da Base 49 das de execución do Orzamento provincial do exercicio 2011. O dito expediente quedará de manifesto na Secretaria Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 25 de marzo de 2011 O PRESIDENTE, O SECRETARIO XERAL, Salvador Fernández Moreda José Luis Almau Supervía
29/03/2011 | Administración LocalMunicipal
Muxía
Anuncio de deslinde do camiño sito en Cibrán

O pleno, en sesión de 18 de marzo de 2011, acordou iniciar expediente de deslinde do camiño sito en Cibrán, parcela 9025, polígono 512. De acordo có establecido no RBEL, faise público que o comenzo das operacións materiais efectuarase o día 11 de xullo de 2011, ás 11 horas no lugar de Cibrán. Muxía, 22 de marzo de 2011. O Alcalde Félix Porto Serantes.
29/03/2011 | Administración LocalMunicipal
Miño
Subvencións concedidas ano 2010

De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xuño, de subvencións de Galicia, procédese a dar publicidade ás subvencións de importe igual ou superior a 3.000 euros, concedidas por parte deste concello durante o ano 2010: Miño, 17 de marzo de 2011 O alcalde P. D. a concelleira de Facenda e Réxime Interno Eva Vilariño González
29/03/2011 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Revisión salarial do Convenio colectivo provincial de Tinturerías, Lavanderías e Pranchado de Roupa

Visto o expediente da revisión salarial do Convenio colectivo provincial de TINTURARÍAS, LAVANDERÍAS E PRANCHADO DE ROUPA, subscrito pola comisión paritaria na súa reunión do día 7 de febreiro de 2011. Primeiro.- Que o dito acordo de revisión salarial presentouse nesta Xefatura Territorial da Coruña da Consellería de Traballo e Benestar o día 17 de febreiro de 2011. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.- Que esta xefatura territorial é competente para resolver a presente solicitude, en virtude do artigo 3 do Real decreto 713/2010, de 28 de maio, sobre rexistro e depósito dos convenios e acordos colectivos de traballo e o artigo 3 da Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia. Segundo.- Que os artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, otorga facultades á autoridade laboral competente en orde ao rexistro, publicación, depósito e notificación dos acordos colectivos pactados no ámbito da súa competencia. ESTA XEFATURA DE TRABALLO E BENESTAR ACORDA: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia, así como o subseguinte depósito do texto e demais documentación orixinal.2º.- Dispoñer a súa publicación no Boletín oficial da provincia da Coruña.3º.-Ordenar a notificación desta resolución á Comisión Paritaria. A Coruña, 22 de febreiro de 2011 O xefe territorial de Traballo e Benestar Luis Alberto Alvarez Freijido Pola representación empresarial (asociación de empresarios de Tinturaría e Lavandería da provincia da Coruña): - D. Juan Mauricio Eguia Jandra - D. Antonio Vidal Martinez de Lahidalga Manga. - Oswaldo Jose Gasol Narros. - Laura Elizabeth Encinillas Verschueren. - Timothy Paul Weber Joof. - Aijun Gaspe Larragoiti. - Daniela Viorica Bodet Foz (asesora). Pola parte social: - Alejandro Expósito Alonso (UGT) - José Manuel Crespo García (CCOO) - Roberto Alonso Iglesias (CIG) Na Coruña, sendo as 17:00 horas do día 7 de febreiro de 2011, reúnense as persoas relacionadas na sede da Confederación de Empresarios da Coruña, sito na Praza Luis Seoane, torre 1 – entrechán, co obxecto de levar a cabo a revisión salarial correspondente ao ano 2011. Segundo o artigo 11 do convenio colectivo vixente, o incremento salarial para o ano 2011 será o IPC real do ano 2010, correspondendo un 3%. Asínanse as táboas que se adxuntan como anexas. Acórdase facilitar ao compañeiro Roberto Alonso Iglesias (CIG) para levar a cabo as xestións necesarias para a publicación desta acta e o seu anexo no diario oficial que corresponda. E non habendo máis asuntos que tratar dase por rematada a xuntanza as 17:30 horas.
29/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28491. Información pública

CLAVE: DH. W 15.28491 O Departamento de Obras da empresa pública de Obras e Servizos Hidráulicos, con enderezo na rúa Doutor Maceira, 18-baixo, 15706 - SANTIAGO DE COMPOSTELA. Solicita AUTORIZACIÓN para facer as obras de instalación dunha liña eléctrica subterránea de media tensión na zona de dominio público hidráulico e de policía do rego da Canle da Fonte e na zona de policía do rego de Canaval, incluídas na separata do proxecto denominado LMTS a 20 KV e CT de 100 KVA, para subministro eléctrico en baixa tensión a unha estación depuradora de augas residuais, situada en Arou, concello de Camariñas (A Coruña). O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 11 de marzo de 2011. O xefe do Servizo Territorial da Zona Galicia-Centro Concepcion Beatriz El Kaychouhi Viño
29/03/2011 | Administración LocalMunicipal
Ortigueira
Secretaría
Nomeamento de persoal laboral fixo

Rematado o proceso selectivo para a provisión dunha praza de persoal laboral fixo, grupo II, denominada Enxeñeiro/a Técnico/a Agrícola, do concello de Ortigueira, e de acordo coa proposta do tribunal cualificador, esta Alcaldía, por Resolución de data 10 de marzo de 2011, nomeou para a provisión de dita praza a D. Ahcene Thomson Villasmil, con DNI XXXXXXXXX Ortigueira, 10 de marzo de 2011 O alcalde Asdo.: Rafael J. Girón Martínez
29/03/2011 | Administración LocalMunicipal
Mazaricos
Anuncio para expediente de ampliación de Cemiterio de San Xoán de Mazaricos

Faise público que D/Dª ARZOBISPADO DE SANTIAGO, solicitou licencia para desenvolver a actividade de ampliación de cemiterio de Mazaricos en Mazaricos comprendida no ámbito de aplicación comprendido no Decreto 133/2008, de 12 de Xuño de 2008, polo que se regula a Avaliación de Incidencia Ambiental. Presentada a solicitude e documentación anexa requerida pola normativa e a efectos de cumprimentar o disposto no art.8.3 do Decreto 133/2008 o expediente de referencia exponse ó público por un periodo de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. Deste xeito todólos interesados ou afectados pola actividade obxeto deste expediente poden consultalo nas dependencias municipais e efectuar as alegacións ou observacións que estimen pertinentes. En Mazaricos, a 18 de marzo de 2011. O ALCALDE. Asdo. José M. Santos Maneiro.
29/03/2011 | Administración LocalMunicipal
As Pontes de García Rodríguez
Secretaría
Delegación especial efectuada polo alcalde a prol dun concelleiro da corporación municipal

O alcalde do Concello das Pontes de García Rodríguez, por medio de Decreto da súa autoridade nº 598/2011, do 18 de marzo -e facultado polos artigos 61.3 da Lei 5/1997, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro- resolveu delegar no concelleiro da Corporación municipal Tomas Salvador Dachary Galva a atribución para autorizar un matrimonio civil, ao abeiro do disposto no artigo 51 do Código Civil. O acto de autorización de matrimonio terá lugar o día 23 de abril de 2011, no salón de sesións da Casa do Concello. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 21 de marzo de 2011 O alcalde Valentín González Formoso
29/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28698. Vivenda unifamiliar, peche, fosa séptica e pozo

Dona Guadalupe Millarengo Martínez con CIF XXXXXXXXX, e con enderezo en Avda. das Pias, nº 22, 4 º, Cruceiro.15500 Fene. Solicita AUTORIZACIÓN para vivenda e peche, na zona de policía do río Casavella, no lugar de Monte de Adentro, na parroquia de Trasancos, no T. M. de Narón. As obras solicitadas consisten na construcción dunha vivenda unifamiliar composta de planta baixa; peche de parcela, instalación de fosa séptica e pozo de barrena. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 15 de marzo do 2011. O xefe de servizo da Zona Galicia Norte Asdo.: Luís García Alonso.
29/03/2011 | Administración LocalMunicipal
Cambre
Área de Urbanismo. Ordes de execución

De conformidade có disposto nos artigos 59.4 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública a notificación de iniciación dos expedientes de orde de execución polo estado de abandono das fincas indicada ás personas ou entidades que a continuación se relacionan, por ser o seu domicilio descoñecido ou ben porque téndose intentado a notificación no seu último domicilio conocido, ésta no se puido practicar. Os correspondentes expedientes obran nas dependencias de Urbanismo do Concello de Cambre, concedéndose ós interesados un prazo de dez días, contados desde o seguinte ó da publicación do presente anuncio, para que realicen alegacións e presentes os documentos e xustificacións que estimen pertinentes, de acordo co establecido polo artigo 84 da Lei 30/1992, do 26 de novembro. Cambre, 16 de marzo de 2011 O Alcalde, Asdo: Antonio Varela Saavedra
29/03/2011 | Administración LocalMunicipal
Fene
Secretaría
Subvenciones concedidas

De conformidade co disposto no artigo 18 da Lei 38/2003, do 17 de novembro xeral de Subvencións, no artigo 30 do regulamento de desenvolvemento, aprobado polo Real Decreto 887/2006, do 21 de xullo, no artigo 15 da Lei 9/2007, de 13 de xuño, de Subvencións de Galicia, faise pública a relación de subvencións nominativas. de importe superior a 3.000 euros, concedidas a entidades sen fins de lucro para o exercicio 2010 para o desenvolvemento de actividades culturais, deportivas, educativas e festivas. Fene, 17 de marzo de 2011 O alcalde Asdo.: Ivan Puentes Rivera
29/03/2011 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación da 2ª Fase da anualidade 2011 do Plan de cooperación cos concellos (PCC) 2008/2011

O Pleno da Deputación Provincial da Coruña, na sesión ordinaria que tivo lugar o vinte e cinco de marzo de dous mil once (25/03/2011), acordou a aprobación do asunto que de seguido se menciona:. Aprobación da 2ª Fase da anualidade 2011 do Plan de cooperación cos concellos (PCC) 2008/2011 O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 25 de marzo de 2011 O presidente O secretario Salvador Fernández Moreda José Luis Almau Supervía
29/03/2011 | Administración LocalMunicipal
Ribeira
Decreto de remisión de expediente ao xulgado no procedemento abreviado 109-2011

Ref: secret. xer./téc. admón. xer./ m. s. r. Visto o escrito remitido polo XULGADO DO CONTENCIOSO ADMINISTRATIVO N1 1 DE SANTIAGO DE COMPOSTELA, de data 2 de marzo de 2011, rexistrado de entrada co nº 3.627 de data 17 de marzo de 2011, dictado no Procedemento abreviado n1 109/2011, en relación ao recurso contencioso administrativo interposto por don Diego Angel Cespedosa El Faddali contra a denegación presunta de incoar expediente de contradictorio de legalidade urbanística, referenciado contra Patricia Marisol Ghallab Jimemez. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: * Avogado: Michaela Cuny Fossatti * Procurador: Desire Carmen Ana Maria Consuelo Burlan Berradre e Zulima Alarcon de la Lastra Caimari. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado. * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día NOVE DE DE XANEIRO DE 2012, ás 10:10 horas, no edificio dos Xulgados, sito na rúaViena, s/n, de Santiago de Compostela. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 18 de marzo de 2011 O alcalde A secretaria xeral, Dou fe, Asdo./ José Luís Torres Colomer Asdo./ Cristina Alonso Losada
29/03/2011 | Administración LocalMunicipal
Muxía
Anuncio aprobación inicial reglamento de auto-turismos

O Pleno, en sesión de 18 de marzo de 2011, aprobou inicialmente o Reglamento municipal de auto-turismo, que queda exposto ó público durante 30 días a efectos de posibles reclamacións. Muxía, 22 de marzo 2011. O Alcalde Félix Porto Serantes
29/03/2011 | Administración LocalMunicipal
Cabanas
Liquidación Aquagest 4º T/2010

Aprobado por resolución desta Alcaldía de data 11 de febreiro de 2011 o resumo de facturación e padrón de contribuíntes correspondente o 4ºT/2010 polo servicio de abastecemento de auga, rede de sumidoiros e depuración, sométese a información pública na Secretaría do Concello polo prazo de quince días contados a partir da publicación do presente anuncio no B. O. P. a efectos de exame e reclamacións. Cabanas, 18 de marzo de 2011. O Alcalde Asdo.: Germán Castrillón Permuy.
29/03/2011 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Estado de situación dos créditos definitivos no día de hoxe, unha vez incorporado o expediente de modificación das previsións de ingresos

A Corporación provincial, en sesión plenaria celebrada o día 25 de febreiro de 2011, aprobou o expediente de modificación das previsións de ingresos e modificación da base 30 de execución do presuposto 2011 que se tramita dentro do vixente presuposto xeral da Excma. Deputación Provincial. O expediente considerase definitivamente aprobado o non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto de Ingresos a nivel de capítulos, unha vez efectuada a oportuna modificación, quedando como se detalla: PRESUPOSTO XERAL ORDINARIO Estado de situación dos créditos definitivos no día de hoxe, unha vez incorporado o expediente de modificación das previsións de Ingresos: O que se fai público para xeral coñecemento. A Coruña, 24 de marzo de 2011. O PRESIDENTE O SECRETARIO XERAL Salvador Fernández Moreda José Luis Almau Supervía
29/03/2011 | Administración LocalMunicipal
Arteixo
Secretaría Xeral
Vehículos abandonados na vía pública

REFª: A-08/2 (expt.02/2011) ASUNTO: PUBLICACIÓN EN B. O. P. Presumido o abandono dos vehículos que de seguido se relacionan, e a fin de que sirva de notificación aos seus propietarios nos termos establecidos no art.59.4 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a relación co fin de que as persoas que acrediten ser os seus lexítimos donos poidan comparecer a retíralos da vía pública dentro dun prazo de 15 días contados a partir do seguinte ó da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano. Arteixo, 18 de marzo de 2011 Asdo.: Pilar Souto Iglesias ALCALDESA
29/03/2011 | Administración LocalMunicipal
Ames
Notificación por comparecencia de D. José Arufe Castiñeiras

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se indica no anexo para notificárselle a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio no Boletín Oficial da Provincia, nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte Ames, 15 de marzo de 2011 O Alcalde Carlos A. Fernández Castro 1. Expediente: Decreto 175/2011 Interesados: Dona Aurea Arufe Pensado Heredeiros de José Arufe Castiñeiras Acto notificado: Declaración de caducidade e nova orde de execución
29/03/2011 | Administración LocalMunicipal
Cambre
Área de Urbanismo. Licenza

EQUIPAMIENTOS EUROPEOS 2005, S. A., solicitou licenza municipal de apertura para un Taller de I+D de vehículos a motor especiais sito na rúa Daimler, núm.18, Polígono Industrial de Espíritu Santo, Cecebre, Cambre. Cumprindo co disposto no art.30 do Regulamento de Actividades Molestas, Insalubres, Nocivas e Perigosas do 30 de novembro de 1961, sométese a información pública durante o prazo de DEZ DÍAS HÁBILES, a contar dende o día seguinte á inserción deste anuncio no BOP, para que as persoas que se consideren afectadas pola actividade que se prentende instalar poidan examinar o expediente, nas oficinas da área de Urbanismo, e formular por escrito as reclamacións ou observacións que estimen oportunas. Cambre, a 18 de marzo de 2011 O Alcalde en funcións, Henrique Xabier Iglesias Oviedo
29/03/2011 | Administración LocalMunicipal
Culleredo
Secretaría Xeral. Padrón de Habitantes
Baixas por caducidade

En uso das facultades que me confire o artigo 21.1. s da Lei 7/1985, de 2 de abril, reguladora das bases de réxime local e atendendo ao disposto na Resolución de 28 de abril de 2005 da Presidencia do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada dous anos e na Resolución de 1 de abril da Presidencia do Instituto Nacional de Estatística e do director xeral de Cooperación Territorial pola que se ditan instrucións técnicas aos concellos sobre a xestión e revisión do padrón municipal. Unha vez que se practicou notificación infrutuosa e/ou ao non presentarse as persoas interesadas a formalizar a súa renovación na inscrición padroal 1º.-Declarar que as seguintes inscricións padroais caducaron e polo tanto se acorda a súa BAIXA no padrón municipal de habitantes deste municipio, a data de efectos da cal será, a teor no disposto na Lei 30/1992 de 26 de novembro, de réxime xurídico das administracións públicas e de procedemento administrativo común, a data da baixa será a da súa publicación no Boletín Oficial da Provincia. Culleredo, 22 de marzo de 2011 O ALCALDE ASDO.- Julio Sacristán de Diego.
09/03/2011 | Administración LocalMunicipal
Culleredo
Economía, Facenda, Réxime Interior
Audiencia interesados recurso proceso selectivo policías locais

Por Resolución do Alcalde de 03/03/2011, acordouse a apertura dun prazo de 10 días, contados a partir da publicación deste anuncio no Boletín Oficial da Provincia, durante o que os interesados no proceso selectivo convocado polo Concello de Culleredo para a cobertura de seis prazas de Policía local incluídas na oferta de emprego público 2009, poderán acceder aos recursos de alzada presentados por D. Darwin Daniel Aymara El Karkouri (número de rexistro de entrada 2011/1359 de 21/02/2011) e D. Xiaopeng Armela Llosa (número de rexistro de entrada 2011/1453 de 24/02/2011), en relación co resultado do primeiro exame, e formular as alegacións que estimen procedentes. Culleredo, 3 de marzo de 2011. O ALCALDE Julio Sacristán de Diego
09/03/2011 | Administración LocalMunicipal
Cambre
Aprobación inicial do Regulamento dos ficheiros de datos de carácter persoal

A corporación municipal en pleno, en sesión ordinaria de data 24 de febreiro de 2011, aprobou, con carácter inicial, o Regulamento dos ficheiros de datos de carácter persoal do Concello de Cambre. De conformidade co establecido no artigo 49 da Lei 7/1985, de 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobado o dito regulamento, publicándose integramente no Boletín Oficial da Provincia, de conformidade co establecido no artigo 70.2 da citada lei, entrando en vigor unha vez teña transcorrido o prazo previsto no art.65.2 da Lei 7/1985. Cambre, 28 de febreiro de 2011 O alcalde Antonio Varela Saavedra
09/03/2011 | Administración LocalMunicipal
Culleredo
Urbanismo
Apertura de perfumaría

Productos Químicos Lorebat S. L., solicitou unha licenza municipal para a instalación e apertura dunha perfumaría nun local situado na avda. Alvedro núm.5, local 66 (C. Comercial Neinver – La Toja), parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 28 de febreiro de 2011 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
09/03/2011 | Administración LocalConsorcios
Consorcio As Mariñas
Corrección erros licitación contrato de xestión do servizo público de lacería, canceira, sacrificio e xestión final de cadáveres de animais domésticos e salvaxes en cautividade no territorio do Consorcio As Mariñas

Licitación contrato de xestión do servizo público de lacería, canceira, sacrificio e xestión final de cadáveres de animais domésticos e salvaxes en cautividade no territorio do Consorcio “As Mariñas” Padecido erro ao indicar a clasificación esixida para participar na licitación do referido contrato, sinálase a nova clasificación e prazo de presentación de proposicións: - Clasificación: Non se require clasificación - Prazo de presentación: 15 días naturais contados dende o día seguinte ao da publicación de esta corrección no Boletín Oficial da Provincia da Coruña. Bergondo, 28 de febreiro de 2011 O Presidente, Julio Sacristán de Diego
09/03/2011 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Promoción Económica
Aprobación da primeira fase da anualidade 2010-2011 do programa de Modernización dos mercados locais. GDR 25: comarcas de Barbanza-Muros-Noia e o Sar

O Pleno da Deputación Provincial de A Coruña, na sesión ordinaria celebrada o 25 de febreiro de 2011, acordou a aprobación do asunto que a continuación se menciona: Aprobación da Primeira Fase da Anualidade 2010-2011 do Programa de Modernización dos Mercados Locais, GDR-25: Comarcas do Barbanza, Muros-Noia e o Sar, cuxas cifras globais de financiamento deseguido se detallan: O que se expón ao público por un plazo de dez días, que se contarán dende o día seguinte a inserción deste anuncio no B. O. P, a obxecto de que se poidan presentar as alegacións oportunas, quedando de manifesto o correspondente expediente na Sección de Promoción Económica. O PRESIDENTE en funcións, O SECRETARIO, Pablo Villamar Díaz José Luis Almau Supervía A Coruña a 28 de febreiro de 2011
09/03/2011 | Administración LocalMunicipal
Valdoviño
Adxudicación definitiva de obra do POS 2010

ANUNCIO A Xunta de Goberno Local do Concello de Valdoviño, en sesión celebrada o día de 25 de xaneiro de 2011, adxudicou definitivamente a seguinte obra do POS 2010: – “AGLOMERADO EN SEQUEIRO E VILLARRUBE”. Presuposto total: 61.794,17 euros. Adxudicataria: “Proyectos Zenale, S. L”. Importe total adxudicación: 60.800 euros. A Xunta de Goberno Local do Concello de Valdoviño, en sesión celebrada o día 07 de febreiro de 2011, adxudicou definitivamente a seguinte obra do POS 2010: – “ENTRONQUE COLECTOR EXISTENTE ATA A PONTE DO MUIÑO DA CUBETA, CON BOMBEO A COLECTOR EXISTENTE EN ESTRADA DA IGREXA (MEIRÁS). Presuposto total: 62.663,12 euros. Adxudicataria: “Excavaciones y Transportes Saavedra y López, S. L”. 62.422 euros. O que se fai público de acordo co establecido no artigo 138 da Lei 30/2007 de contratos do sector público. Valdoviño, 23 de febreiro de 2011. O alcalde accidental Asdo. Antonio Montero Martínez
09/03/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación del Plan de Vías Provinciales 2011 primera fase

La Exma. Deputación da Coruña, en sesión celebrada o 25-2-2011 aprobou VIAS PROVINCIALES 2011 PRIMERA FASE integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 28-2-2011 O PRESIDENTE, EN FUNCIÓNS O SECRETARIO, Asdo: Pablo Villamar Díaz Asdo: José Luis Almau Supervía
09/03/2011 | Administración LocalMunicipal
Muros
Notificación de inicio do procedemento sancionador por infraccións de tráfico

En cumprimento do artigo 59.5 da Lei 30/92, de 26 de novembro do réxime xurídico das administración públicas e do procedemento administrativo común e sendo devoltas polo servicio de correos as notificacións de inicio de expediente sancionador por infraccións de tráfico, comunícolle que a Alcaldía do Concello dictou a seguinte RESOLUCIÓN: 1.- Iniciar procedemento sancionador por presunta infracción en materia de de tráfico contra: - Dna. TONET AIDA ACEBAL LOSANA (expt.405/10), conductor do vehículo marca CITROEN NEMO, matrícula 3664-GND por infracción o artigo 94.2 do Regulamento Xeral de circulación por ESTACIONAR EN ZONA PROHIBIDA en AVDA. CASTELAO de Muros, sendo ás 11:55 hrs do día 27 de xullo de 2010, sancionable con multa de 90,00 €. 2.- Concederlle un prazo de quince días para que alegue o que considere oportuno na súa defensa e propoña as probas que estime oportunas.3.- Comunicarlle que o importe da sanción, reducirase nun 50% si realiza o pago dentro dos quince días seguintes á notificación da denuncia, con excepción das infraccións á Lei 30/1995, do 8 de novembro do Seguro Obligatorio de Automóbiles. Muros, 21 febreiro de 2011 O SECRETARIO DA CORPORACIÓN Asdo./ José Manuel González García
09/03/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación del Plan de Vías Provinciales 2009-2010

La Exma. Deputación da Coruña, en sesión celebrada o 25-2-2011 aprobou O PLAN DE VIAS PROVINCIALES 2009-2011 integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 28-2-2011 O PRESIDENTE, EN FUNCIÓNS O SECRETARIO, Asdo: Pablo Villamar Díaz Asdo: José Luis Almau Supervía